Stepanakert
Stepanakert (arm. Ստեփանակերտ, russ. Степанакерт) ass d'Haaptstad vun der Republik Arzach, engem international net unerkannten De-facto-Staat.

Geschicht 

D'Stad huet ëmmer déi wiesselvoll Geschicht vu Biergkarabach gedeelt, op deem sengem Gebitt se läit.

Am Mëttelalter gouf se nach Vararakn (arm. Վարարակն‚ Floss dee séier fléisst) genannt an hat just Duerfgréisst. 1847, zur Zäit vum Russesche Räich, gouf se ëmbenannt an Xankəndi. Haaptstad vu Biergkarabach war deemools déi gréisste Stad an der Géigend, den Nopeschuert Schuschi. Well deen awer 1920 beim Schuschi-Pogrom duerch tierkesch an aserbaidjanesch Truppen zu engem groussen Deel zerstéiert gouf, hunn d'Bolschewiken no hirer Muechtergräifung eng nei Haaptstad fir d'Autonom Oblast Biergkarabach gebraucht an 1923 Stepanakert dozou gemaach, wat se nom armeenesche Kommuniste Stepan Schahumjan ëmbenannt hunn. Den Uert ass vun do u séier gewuess duerch d'Zouwanderung vun Armeenier aus der Ëmgéigend a krut 1940 d'Stadrechter.

Bekannt Stepanakerter 
 Zori Balajan (* 1935), Schrëftsteller, Journalist a Sportdokter
 Don Askarian (1949–2018), Filmproduzent, Regisseur an Dréibuchauteur
 Robert Kotscharjan (* 1954), fréiere President vun der Republik Biergkarabach (1994-1997), fréiere President vun Armenien (1998-2008)
 Sersch Sargsjan (* 1954), fréiere President vun Armenien (2008–2018)
 Arkadi Ghukassjan (* 1957), fréiere President vun der Republik Biergkarabach (1997-2007)
 Bako Sahakjan (* 1960), fréiere President vun der Republik Biergkarabach (2007-2020)
 Karen Karapetjan (* 1963), fréiere Ministerpresident vun Armenien (2016–2018)
 Arajik Harutjunjan (* 1973), President vun der Republik Biergkarabach (2020-)
 André (* 1979), armeenesche Sänger deen d'Land 2006 beim ESC vertrueden huet

Fotosalbum vun der Stad

Um Spaweck 

 Offiziell Säit vun der Stad

Haaptstied an Asien